text stringlengths 4 210 |
|---|
nga filya tulandile kale joni atile fye ashifuma pa nganda na cilumendo umo uo balebomba nankwe aleta na kalata uyu kalata alungeme janet nao wine uwalembele ni clara nkosi |
janet ashuka sana kalata pa kufika ilyo joni ashiliko bwangubwangu aisula atampa no kusoma lubali alecebaceba no kucebaceba pakuti joni emusangilisha |
muli uyu kalata clara asosele ati nali no bulanda sana pa kumfwa ukuti na iwe uli ne fumo kabili walaswa ube no mwana pamo nga elizabeth zulu |
awe mwandi cabulanda sana |
apo ninshi baicusha fye no kulya ninshi tabalile kapala ashala fye na maka yakwe yonse |
pa kulya kapala kano bonse aba ku cipani ca basha nabafulwa sana cilya cine umufwi wakontamo |
bonse batota atemwa bakunkunsha panshi peyesha umo ukusosa ati namucita akantu |
awe ninshi capwa fye |
ni mfumu ifwa ukwatalala icongo caisapangwa panuma |
nga cakuti abacicimfya pakubala bakonkanyapo ukukufya abanabo nakabili pa muku wa cibili uwa citatu no wa cine |
ukuya na kuntanshi awe ninshi baikatile iciinga ukwakaba |
bakapala bonse abakokwesha pa nshita yonse ii bali no kushikwa mu musensenga |
pantu umufwi nelyo wayauma ku cibumbili ca musensenga |
kuti bafumyako fye imicanga panono |
mpaka balaseko nelyo imiku ine atemwa isano e pa kushula kapala onse ashala pambilibili |
nomba pa kumulya icinecine kano kapala atenuka mu cilindi apo ninshi aba ku cipani ca busha peba nelyo umo uwa kucensa |
nangu uo ameno yasansabala ukucila imilomo afwile ukutintila imilomo pa meno mpaka balubuke |
kabili tapali nelyo umo ukwikala ubwamba nelyo ukusha impenge bonse bali no kufyatila bwinobwino |
tapali no walisha ulushosho kano fye ukwikala kuta |
elyo nga papita akashita bali no kwaula no kusekela nganshi pantu icacibateka ku munga we fwafwa cafwa |
mupini mungalu aluka tumone |
nomba tata nga cayaluka balya bacilakufya nabo nomba e balakufya abanabo ala kuti wasuma umunwe |
kuti nga baibusha ifyacilabacusha abanabo basosa no kusosa abati akatanshi takalisha akalekelesha kalalisha |
ninshi apo abanabo nabo baba ku kalili ifipoope fyonse abanabo bacilabacushishamo nabo nomba fyaba apo bali |
bena nga batemwa kuti balundapo no kubalesha ukununanuna |
takuli nelyo umo uwakulya kapala nelyo icisombwa nga ekele pa cibolya |
pa cibolya e palya apashili lupeta iwalimbwa mu ceni ca muntu |
nga cakuti balya ulupeta luli mu ceni ali no kuselela pali lumbi nelyo ukuyasunsumana pa munankwe uukwete ulupeta mu ceni |
nelyo babe batatu te mulandu lelo caleshiwa fye ukuposela umufwi pa cibolya |
uwaposela pa cibolya umufwi wakwe nelyo wingati wayalya kubilikubili ninshi aicusha fye bali no kulimba nakabili |
mulambilwa alafukila sana kuti abacitendeka nga baciba banono kuti baluba uko ifita fimbi fyafuma bafula nganshi |
pantu onse ulefwaya kuti atako kulila pa kwingila baleingila babili babili umo aya ku ibumba limo umubiye nao ku ibumba limbi |
nomba nga bayangala cafuula kuleka batoola impeta bapenda baishiba ukuti shonse shakumanina bapela cibinda ayabika |
nga cakuti paluba lumo bafwile ukufwaisha mpaka balumone pakuti umwine tele na cikonko |
na bakalamba bene nga balefwaya kuti batako mulambilwa |
cali ni nshita ya bushiku namusangile aleya ku citesheni ce shitima bali na kalumendo kamo ifi akamusendeleko sutikeshi |
ena asosele ukuti niwe umutumine ukuyamona abafyashi bakwe |
na cilya ali filya ine na neti efyo caba joni atuma umukashi pakuti abafyashi bakwe bayemupaalako amate e calengele no kuti musende |
joni ati cawama sana pa kwishiba intunga alolako mune kwena iwe tawabifishe kabili wawemye nganshi |
iwe e kuntemwa wantemwa pakuti ulengafwa mu nshila shonse |
na pa kusenda umukashana nine wacindike awe iwe bucibusa tabwakapwe nangu cikabe shani |
joni bushe mune ku lusaka kwine wailemusha pa nganda pamwabo |
daka ati iyoo mune namushile pa nganda pa clara nkosi pa no one six three four |
joni yaba eya mwandi natotela sana mune daka |
ukufuma ubu bushiku joni alalonganye indalama sha bulendo bwakwe |
asuka alonganya ishakuti shamwafwa pa bulendo bonse |
pa thirty cilya afola amalipilo yakwe alomba na lifi wa mweshi umo awe cine bamusuminisha |
atwala ne citukutuku kuli bamakanika bapitamo baciwamya mwe caba fye kalantiya |
kasuba konse joni aikalila ukupekanya utwa pa bulendo bwakwe |
ulucelo pa one september joni nakaka atala aya ku kushalikapo banalume |
nabo bamupaala amate abati wende umutende |
joni apopene anina ne citukutuku cakwe alaya no kuya |
neco nomba fyalipeya kuli joni kuti nga alebutuka kwati ni filya bakapokola babutuka nga balefwayo muntu |
mu mano yakwe mwali icakuyafika ku lusaka ubu bwine bushiku |
joni afika mu broken hill aumfwa insala aya mu tii lumu ukuti anwemo tii |
acili alenwa amona akaice kaleshitisha african parade ashitapo umo atampa no kusoma |
kuti cilya afika pe buula lilya balangisha abakashana abawamisha amona cipica cakwa janet ici |
nomba ukumona pe shina amona balembele ukuti uyu mukashana abeeka ngo lutanda ni celina tom uwa mu lusaka nomba aletandalila bacibusa bakwe mu harare |
nomba ishina lya celina tom lyapesha joni amano nomba lya celina tom aipele fye pa kuti camwafwa ukubelama |
mu mutima ati no kuti nangu cikabe shani ndi no kufika ku harare |
ashipwa ukunwa tii aima alaya na ku lusaka |
mu lusaka afikamo ne nshita ya four koloko apitilila ku matero ku nganda ya bafyashi bakwa janet |
bana janet batiinine sana pa kumona icitukutuku calungama pa nganda pamwabo |
basuka balolekesha elyo bamwishiba ukuti ni shifyalebo kuti joni talatuusha no kutuusha bamwipusha ico endele |
nao abeba ukwisabalondolwela nga bafyashi ba phiri babwela ku ncito |
apo banajanet te pa kusakamana baleti fye pali icapona ku mwana wabo ku mufulira |
ba phiri abo balelolela pa four koloko bafika |
kutalikutali balabilikisha abakashi abati ngo yu kapokola asha icitukutuku apa afuma kwi |
janet mwe bantu nga fibi nshi fingabapo kabili nga namupa amusomapo nico ilembelwe mu cindebele |
joni ati leta kanshi mone ifilemba bamayo na ine njishibe ukuboko kwabo |
janet alawayawaya joni asempola na kalata afungulula |
ico joni aletunganya ukuti janet alefisapo fimo apitilila fye ku kumona ishina lya ulembele |
amona ishina lya clara nkosi |
lyena ashininkisha no kushininkisha ukuti cinecine muli ifibipile muli kalata |
elyo aipusha ati iwe bushe banoko ishina lyabo nib a clara nkosi |
janet namwishiba ni tauni kelo ayasuka ati ala mwe bantu abo ni bamayo mwaice |
joni nga balembele nshi kalata mu cindebele |
janet abo bamayo bakulila ku bulawayo no kusambilila kwine eko basambilile isukulu |
nelyo kwena abene basezuru teti bacilembe bwino |
kwena joni nelyo amoneke ngo wasula pa nshita ilya ukutunganya kwakwe cacililako apanga no kupanga ukuti nelyo cibe shani mfwile ukwishiba ifilembelwe muli uyu kalata |
janet pa kunaya ubwali ali fye bulandabulanda aleimba na kalwimbo baleimba na bakapenta babiye mu lusaka |
ukutontonkanya kwaisa mu mutima ukwa kukwata abana ukukanaya ku biaolo apo alefwaila ukwikala pa nganda pen go musha ukucapa no kucisa ifyakufwala fya mulume |
ukukanalanda no mwaume umwine atemenwe fyonse ifi fyamufinya umutima alafwaya ukulepuka |
atala aima nako apimpula indeleshi ailolesha bakapafu ifyo babuta aibukisha nefyo abalumando balemutasha ku busuma bwakwe awe mukwai akampa na mu lupi |
buleca fye ulucelo cilya joni aya ku ncito janet abula na pensulo ukwasuka kalata wa mubiye uwafumine ku lusaka alemba nao ati |
mune nasantika sana pali kalata obe uyu aishilemfundako utuntu utwingi |
iye mayo ifyo ubulanda bunjishile pa kumfwa ifibipile elizabeth zulu pa mulandu wa kufyala umwana |
ala na ine ndetina sana mwandi e pali ine nga naba no mwana nkasanguke umukote |
awe mwandi amano nayapela nshishibe na fyakucita |
ine nine nkaleenda na matebela ya mwana wasanga imisu mu numa nga mumupaapa |
awe mwandi clara wesu iwe uli mukalamba wingamfundako ifyakucita pakuti amasakamiko yancepeleko |
iwe walishiba utwingi |
kuti wanjebako nelyo fye utwakuipususha ku cinkuula ici naupwako |
apopene abala asha no kwipika aya ku kuposta kalata |
kuti cilya aleposhita kalata pa post office bakumana na ulya cilumendo baumine kuli joni ku biaolo pa mulandu wa kulanda ifya butumpe na janet |
ulya cilumendo ico aletiina joni abalile acita kwati taishibana na janet janet ena kalekale amwibukisha e watampa no kumuposha |
cilumendo ati amone ukupama kwakwa janet ashininkisha no kuti ali eka awe apalama batampa no kupume lyashi |
cilumendo aipusha janet ati yangu ba sisita nomba mwalileka no kwisa ku biaolo |
janet ati ee batini babulasa |
ala cinecine ukuupwa takwawama batini abalume ubufuba e bandesha |
Subsets and Splits
No community queries yet
The top public SQL queries from the community will appear here once available.